נטע פולברמכר

נטע פולברמכר (נולדה ב-14 בינואר 1960, י״ד טבת התש״כ), היא כוריאוגרפית, רקדנית, יוצרת רב תחומית ופרופסור למחול וכוריאוגרפיה. נולדה וגדלה בקיבוץ להבות הבשן, ביתם של אריה ונעמי פולברמכר שעלו מגרמניה והיו ממייסדי הקיבוץ. בילדותה במסגרת החינוך המשותף ניגנה חלילית, כינור וחליל צד. החלה את לימודי המחול בגיל 13 במכללת תל חי עם אריאלה פלד ואביגיל שטראוס. במהלך שנת שרות ב״שומר הצעיר״ בקן צפון בתל אביב, המשיכה ללמוד מחול בלהקת ״קול ודממה״ ובביה״ס של להקת המחול ״בת-דור״, ובזמן שירותה הצבאי (1979–1981) החלה ללמוד עם רנה שינפלד, והצטרפה ללהקת המחול שלה. השתתפה כרקדנית במספר הפקות של הלהקה ביניהם: ״ימים וחופים אחרים״ ״איינשטיין על החוף, תל אביב״ ו-״מופעי רחוב 2”. זכתה במלגות לימודי מחול מקרן התרבות אמריקה-ישראל, ומתרבות לעם. בשנת 1982 עברה לניו יורק ולמדה מחול בבית הספר ג׳וליארד. במהלך לימודיה זכתה במלגות לימודים שונות בבית הספר, ולמלגת הצטיינות להשתתפות בפסטיבל המחול האמריקאי בשנת 1984, שם רקדה ביצירתה של הכוריאוגרפית רובי שאנג “Small Wall Project”. בתום לימודיה בג׳וליארד רקדה בלהקתה של הכוריאוגרפית זאבה כהן ועבדה עם היוצרת האמריקנית קייטלין קוב. במקביל הקימה בניו יורק להקה הנושאת את שמה, Neta Dance Company, איתה העלתה את יצירותיה עד שנת 2013. יצרה למעלה מ-90 יצירות מחול מקוריות. יצירותיה הוצגו בתיאטראות בניו יורק, ברחבי ארה״ב, באמריקה הלטינית, אירופה, אוסטרליה ואפריקה. כמו כן יצרה עבור להקות מחול שונות בארה״ב ובישראל, בהן בלט אריזונה, להקת המחול ורטיגו, בלט ויסקונסין, פרויקט הרפרטואר של קליבלנד ולהקת המחול של חוזה לימון. ידועה בשיתופי הפעולה שלה עם מוזיקאים ומלחינים בהם: ג׳ון זורן, להקת הרוק האנגלית XTC, המלחין רוי נתנזון, ועם המוזיקאים הישראלים דייוויד ברוזה, יובל גבאי, אלון נחושתן ומירי בן ארי. פולברמכר בעלת דיפלומה במחול מביה״ס ג׳וליארד בניו יורק (1985), תואר ראשון BA במחול ממכללת Empire State College בניו יורק (1997), תואר שני MA במחול וחינוך למחול מאוניברסיטת קולומביה (2001) ותואר שני נוסף MFA במחול ופרפורמנס מאוניברסיטת הולינס בורג׳יניה (2006). בשנת 2013, לאחר 31 שנים של חיים ויצירה בניו יורק וארה״ב, פולברמכר הוזמנה לכהן כדיקאנית הפקולטה למחול של האקדמיה למוסיקה ולמחול בירושלים, וכיום מכהנת כפרופסור לכוריאוגרפיה ומחול ומנהלת אמנותית של אנסמבל המחול של האקדמיה, לצד יצירתה העצמאית במחול, תיאטרון ופרפורמנס. הצטרפה לעמותת הכוריאוגרפים בשנת 2015. בשנת 1985 פולברמכר הקימה וניהלה את להקת המחול שלה, Neta Dance Company, בניו יורק. המופע הראשון של הלהקה התקיים בתיאטרון “The Field” במנהטן בשנת 1986, בערב שנקרא "Off The Wall" וכלל שלוש יצירות - ״Diversion of Virgin״ and ״Dust", "Roundabout״. הלהקה פעלה בין השנים 1986-2013, וזכתה לתמיכה ממגוון קרנות וארגונים אמריקאים, בהם: Joyce Mertz Gilmore Foundation, Arts International, The Jerome Foundation, Dance Magazine Foundation, The Harkness Foundation for Dance, Florida Division of Cultural Affairs, Manhattan Community Arts Fund, Fund For Creative Communities. פולברמכר יצרה עבור להקתה למעלה מ-80 יצירות, אשר הופיעו בניו יורק במגוון תיאטראות בהם: Central Park-SummerStage, The Kitchen, The Joyce Theater, Lincoln Center, Dance Theater Workshop, Knitting Factory, Symphony Space ועוד. פולברמכר מלמדת באוניברסיטאות ובתי ספר שונים כפרופסור ומרצה למחול וכוריאוגרפיה. בשנת 2013 הוזמנה לכהן כדיקאנית הפקולטה למחול של האקדמיה למוסיקה ולמחול בירושלים, וכיום מכהנת כפרופסור לכוריאוגרפיה ומחול ומנהלת אמנותית של אנסמבל המחול של האקדמיה. עם האנסמבל יצרה ואצרה פרויקט ייחודי בשם ״גוף מחול מקום - מופע פוגש עיר״, שהתרחש במרחבים ציבוריים בירושלים, בהם ״המפעל״, מרכז ימקא והחניון התת- קרקעי של קולנוע יס פלאנט, שם יצרה את ״חניה ציבורית 2021״ עבור פסטיבל ישראל. הוזמנה להופיע עם האנסמבל גם במרכז אדמונד רוטשילד בתל אביב, בפסטיבל- קמפינג ב-CND בפריז ובמוזיאון הרצליה. בשנת 2015 הוזמנה על ידי נשיאת אוניברסיטת בן- גוריון שבנגב, פרופ׳ רבקה כרמי, לכהן כמנהלת אמנותית של להקת המחול של האוניברסיטה, וניהלה את הלהקה עד סוף 2019. בין האוניברסיטאות בהן לימדה באופן קבוע: ברנרד קולג׳ באוניברסיטת קולומביה (1992-2001), אוניברסיטת פרינסטון (2001-2003), קולג׳ מנהטן-ויל (2003–2006), אוניברסיטת פלורידה (2006-2013), האקדמיה למוסיקה ומחול ירושלים (מאז 2013). כאמנית אורחת הוזמנה ללמד במקומות רבים בארץ ובעולם, ביניהם: התוכנית הבינלאומית לתואר שני של אוניברסיטת הולינס במונפלייה, צרפת (2018), SEAD -האקדמיה של זלצבורג, אוסטריה (2017), MIT (2008), אוניברסיטת צפון קרולינה (2002, 2004), אוניברסיטת בלארוס (2004), אוניברסיטת אריזונה (2002), וכן במסגרות שונות בחוף השנהב, אלבניה, סנגל, צ׳אד ואלסקה. פולברמכר נמנתה על הצוות המקצועי בפסטיבל המחול האמריקאי (2001-2009). פולברמכר יזמה, אצרה והפיקה את הפרויקט Dance Converstion @ The Flea Theater בתיאטרון Flea בניו יורק בין השנים 2003-2005. בין השנים 2005–2010 יזמה וניהלה את הפרויקט The A.W.A.R.D. Show בשותפות עם תיאטרון ג׳וייס בניו יורק. שם הפרויקט מורכב מראשי התיבות של המשפט Artist With Audience Responding to Dance. הפרויקט הפך לסדרה שהתרחשה בשש ערים מרכזיות בארה״ב (שיקגו, ניו יורק, לוס אנג׳לס, פילדלפיה, סיאטל וסן פרנסיסקו) ונתמך על ידי חברת המטוסים בואינג. בין 2010–2013 יזמה וניהלה אמנותית את הפסטיבל הבין לאומי Swamp Dance Festival, פסטיבל מחול ייחודי המוקדש לתהליכי יצירה, שאירח כוריאוגרפים מישראל, ארה״ב, אפריקה ואירופה. 1994 מלגת כוריאוגרפיה מקרן ניו יורק לאמנויות (New York Foundation for the Arts Choreography Fellowship) 1995 מלגת כוריאוגרפיה מהקרן הלאומית האמריקאית לאמנויות (National Endowment of the Arts Choreographers Fellowship) 2006 אות הכרה מיוחד מהבית הלבן (Special Recognition by the White House) 2011 מחנכת השנה באוניברסיטת פלורידה (University of Florida International Educator of the Year) 2013 מלגת כוריאוגרפיה ממחלקת התרבות של מדינת פלורידה (Florida Division of Cultural Affairs Choreography Fellowship) 2023 מלגת אמן מקרן בוגליאסקו, איטליה (Bogliasco Foundation Fellowship) 2023 אות הוקרה מיוחד על היצירה ״הארכיון״ ממוזיאון לוחמי הגטאות אתר היוצרת נטע פולברמכר / להקת נטע עמוד היוצרת בעמותת הכוריאוגרפים ערוץ היוטיוב של נטע פולברמכר ערוץ הוימאו של נטע פולברמכר אלי סט, כך הפכה הילדה התל אביבית והחולנית לגברת הראשונה של המחול בגליל העליון ● ריאיון הצדעה לאריאלה פלד, באתר על הצפון, ‏20/05/2020 אודות היצירה ״ימים וחופים אחרים״, באתר רנה שינפלד אודות נטע פולברמכר, באתר קרן התרבות אמריקה ישראל Deborah Jowitt, ביקורת על הופעה של להקת זאבה כהן, באתר Village Voice, ‏24/12/1985 Jennifer Dunning, THE DANCE: CATLIN COBB'S '90 SHOES', The New York Times, ‏Feb. 14, 1986 Abigail Klein Leichman, Kibbutz-bred choreographer dances back to Israel, IL21C, ‏August 12, 2013 רותי זוארץ, ‏בתנועה מתמדת: הכוריאוגרפית שכבשה את ארה"ב חוזרת לשורשים בארץ, באתר מעריב אונליין, 26 בינואר 2015 Rose Anne Thom, Neta Gain; A Choreographer Returns for Her Encore, Forward, ‏May 6, 2005 Battling Children, Village Voice, ‏May 10, 2005 דיקנית חדשה לאקדמיה למחול, באתר הבמה, ‏03/09/2013 Abigail Klein Leichman, Kibbutz-bred choreographer dances back to Israel, Israel21c, ‏August 12, 2013 בן שיף, רוקדים את הלילה: מופע ליל קיץ קסום של מחול ושירה, באתר באר שבע נט, ‏05.06.18 Neta Pulvermacher, UArts Herberger College presents “Fall Dance Collection”, ASU News, ‏October 25, 2002 Feedback at the Flea, The Brooklyn Rail, ‏May 2005 Claudia le Rocko, Dancing for Dollars, New York Times, ‏31/05/2008 The A.W.A.R.D. Show - February 2007 - Performance Program, Explore Dance Carrie Seidman, 2013 Summer Study Guide: Creativity Grows in "The Swamp", Dance Magazine, ‏December 31, 2012 Swamp Dance Fest returns Friday, The Gainesville Sun, ‏July 4 2013 נטע, באתר עשיה Jennifer Dunning, DANCE REVIEW; Inspired to the Heights of Whimsicality, The New York Times קרני עם־עד, ריקוד חייה: מקיבוצניקית חולמנית לפרופסורית למחול, באתר myNet קיבוץ, ‏31.07.19, [https://www.jeromefdn.org/past-grantees?discipline=26&from=&grant_type=All&keys=&program=10&region=All&to=31%20December%202017&page=15 PAST GRANTEES], Jerom Foundation נטע פולברמכר // גוף מחול מקום, באתר פורטפוליו, ‏26 במאי 2019 PHYLLIS GOLDMAN, [https://www.backstage.com/magazine/article/theatre-dance-reviews-12-50441/ NETA PULVERMACHER & DANCERS], Backstage Jack Anderson, Roots From Israel to Alaska, The New York Times, ‏Jan. 23, 1997 Jeniffer Dunning, DANCE REVIEW;The Allure of an Orange, The New York Times Salamanca Moves: making visible dance’s diversity, Realtime רות אשל, יצירות המחול המציעות ללכת עם מה שנותר, באתר הארץ, 1 באפריל 2017 DANCE REVIEW;The Allure of an Orange, The New York Times Jody Sperling, Neta Dance Company, Dance Magazine, ‏June 6, 2001 Battling Children, The Village Voice, ‏May 10, 2005 Gia Kourlas, Plenty of Buckets, No Water Needed, New York Times, ‏May 26, 2011 Kathy Adams, Neta Dance: A bucket list for dancers, The Salt Lake Tribune, ‏January 13, 2011 Lori Ortiz, Neta Dance Company — "Air" and "Fold", Explore Dance Rolls of Paper, and Origami Used as Kites, The new york Times Carley Petesch, Neta Pulvermacher’s Afterlife Trilogy, The Brooklyn Rail Gia Kourlas, In the Underworld, Looking for Beams of Blessed Light, The New York Times Jack Anderson, DANCE: THREE NEW WORKS AT NORTH CAROLINA FESTIVAL, the New York Times, ‏July 9, 1987 Erica Brody, A DANCE IN EIGHT COLORS, Forward, ‏May 9, 2003 BRIAN McCORMICK, Jewish Traditions Inform Movement, Gay City News, ‏May 11, 2005 SHANNON BRADY, Orchid Fairy Tale, The Village Voice, ‏June 13, 2000 EVA YAA ASANTEWAA, Dance, The Village Voice, ‏February 3, 2004 Lisa Jo Sagolla, The Neta Dance Company: Jill in Brazil and The Orchid Show, Backstage, ‏NOVEMBER 5, 2019 [https://www.nyfa.org/wp-content/uploads/2021/07/FellowsDirectory.pdf Directory of Artists’ Fellows & Finalists], NEW YORK FOUNDATION FOR THE ARTS National Endowment for the Arts Annual Report 1995, National Endowment for the Arts International Educator of the Year 2011, Florida University פרס לוחמי הגטאות